# *PROJEKTS*

**LATVIJAS REPUBLIKAS MINISTRU KABINETS**

2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2007. gada 19. jūnija noteikumos Nr. 404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas”**

*Izdoti saskaņā ar Dabas resursu nodokļa likuma 4. panta trešās daļas 1. un 2. punktu, 4. panta ceturto daļu, 12. panta otro daļu, 14. pantu, 16. panta otro daļu, 19.1 un 20. pantu, 23. panta sestās daļas 1., 2., 3. un 4. punktu, 24. panta trešās daļas 1., 2., 3., 4., 5., 6. un 7. punktu, 27. panta pirmās daļas 1., 2. un 3. punktu*

Izdarīt Ministru kabineta 2007. gada 19. jūnija noteikumos Nr. 404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas” (Latvijas Vēstnesis, 2009, 90. nr., 2010, 67. nr., 2013, 189. nr., 2014, 16. nr., 2014, 107. nr., 2015, 147. nr., 16, 251. nr., 2018, 133. nr.) šādus grozījumus:

1. Izteikt 3.1.1. apakšpunktu šādā redakcijā:

“3.1.1. precizētu nodokļa maksātāju sarakstu, kuriem ir izsniegtas A vai B kategorijas piesārņojošas darbības atļaujas, ūdens vai dabas resursu lietošanas atļaujas, reģistrētas C kategorijas piesārņojošas darbības vai kuri ir reģistrēti kā iepakotāji un maksā nodokli;”.

2. Svītrot 18. punktā vārdus “katru gadu”.

3. Izteikt 42. punktu šādā redakcijā:

“42. Ja iekārtas operators veic C kategorijas piesārņojošas darbības nozarē, par kuru vides aizsardzības normatīvajos aktos nav noteiktu nosacījumu un nav arī iespējams aprēķināt piesārņojošo vielu apjomu, nodokļa maksājumu atbilstoši likuma 15. panta piektajai daļai norāda pārskata (1. pielikums) 2. rindas 4. ailē pretī rindai par vides piesārņošanu.”.

4. Papildināt noteikumu III. nodaļu ar 42.1 punktu šādā redakcijā:

“42.1 punkts. Sadedzināšanas iekārtām, kas atbilst C kategorijas piesārņojošām darbībām, daļiņu PM10 emisijas apjomu gaisā nodokļa maksātājs aprēķina, piemērojot normatīvajos aktos par gaisa piesārņojuma ierobežošanu no sadedzināšanas iekārtām noteikto aprēķinu metodiku kopējo putekļu jeb daļiņu emisiju gaisā aprēķināšanai.”.

5. Izteikt 43. punktā 2. un 3. teikumu šādā redakcijā:

“Nodokļa maksātājs, kas maksā nodokli par reģistrēto C kategorijas piesārņojošu darbību, pamato nodokļa aprēķinu ar uzskaites dokumentiem, bet dabas resursu nodokļa aprēķina lapu (6. pielikums) neaizpilda. Nodokļa aprēķinus pamato atsevišķi par katru darbību, kura reģistrēta vai kurai saņemta atļauja vai licence vai bija nepieciešams to reģistrēt vai saņemt.”.

6. Izteikt 48. punktu šādā redakcijā:

“48. Par pamatojumu tam, vai no papīra, kartona, koksnes, metāla folijas, plastmasas (polimēra), tai skaitā bioplastmasas, kā arī no diviem vai vairākiem dažādu materiālu slāņu izgatavotie un mazumtirdzniecībā realizējamie vai sabiedriskajā ēdināšanā izmantojamie trauki (tai skaitā ēdiena trauki ar vāciņu vai bez tā, šķīvji, bļodas, krūzes, tasītes, glāzes, kokteiļu salmiņi, naži, dakšiņas, karotes, spraudiņi, dzērienu maisamkociņi), ir vienreiz vai daudzkārt lietojami, izmanto informāciju, kas iekļauta to iegādes līgumos vai pavaddokumentos vai norādīta uz to iepakojuma. Ja nodokļa maksātājs nevar dokumentāri pamatot, ka trauki ir daudzkārt lietojami, nodoklis jāmaksā kā par vienreiz lietojamiem traukiem saskaņā ar likuma 24. pantu un 7. pielikumu”.

7. Svītrot 55.2. apakšpunktā vārdus “un oksonoārdāmās plastmasas”.

8. Izteikt 57.3. apakšpunktu šādā redakcijā:

“57.3. vienreiz lietojamiem traukiem no papīra, kartona vai to kompozītu (ar plastmasu (polimēru) vai metālu) un koksnes – par 15 % uz vienreiz lietojamo trauku vienību.

9. Izteikt 89.1 punktu šādā redakcijā:

“89.1 Nodokli par likuma 4. panta pirmās daļas 10. punktā noteiktajām uguņošanas ierīcēm nodokļa maksātājs aprēķina, pamatojoties uz šo ierīču iegādes vērtību, kas norādīta attiecīgajā nodokļa aprēķinus pamatojošajā attaisnojuma dokumentā. Nodokļa samaksu veic par iepriekšējā ceturksnī Latvijas Republikā realizētām vai savas saimnieciskās darbības nodrošināšanai izmantotāmuguņošanas ierīcēm līdz ceturksnim sekojošā mēneša divdesmitajam datumam.”.

10. Izteikt 1. pielikuma II. sadaļu šādā redakcijā:

**“II. Dabas resursu nodoklis par videi kaitīgām precēm, par preču un izstrādājumu iepakojumu, par vienreiz lietojamiem galda traukiem un piederumiem, par akmeņoglēm, koksu, lignītu (brūnoglēm) un par radioaktīvām vielām**

|  |  |  |  |  |  |
| --- | --- | --- | --- | --- | --- |
| Nr.  p.k. | Nodokļa objekts | Mērvienība | Faktiskais apjoms | Nodokļa likme  (*euro*) | Nodokļa summa (*euro*) |
| 1 | 2 | 3 | 4 | 5 | 6 |
|  | | | | | |
| 4. | Videi kaitīgas preces – kopā |  |  | X |  |
| 4.1. |  |  |  |  |  |
| 4.2. |  |  |  |  |  |
| 4.3. |  |  |  |  |  |
| 4.4. |  |  |  |  |  |
| 4.5. |  |  |  |  |  |
| 4.6. |  |  |  |  |  |
|  | | | | | |
| 5. | Preču un izstrādājumu iepakojums – kopā\* |  |  | X |  |
| 5.1. | stikls |  |  |  |  |
| 5.2. | plastmasa (izņemot polistirolu, bioplastmasu, un iepirkumu plastmasas maisiņus\*\*) |  |  |  |  |
| 5.3. | polistirols |  |  |  |  |
| 5.4. | bioplastmasa |  |  |  |  |
| 5.5. | plastmasas maisiņi\*\* |  |  |  |  |
| 5.6. | plastmasas maisiņi\*\* |  |  |  |  |
| 5.7. | metāls |  |  |  |  |
| 5.8. | papīrs un kartons vai citas dabiskās šķiedras |  |  |  |  |
| 5.9. | koks |  |  |  |  |
| 6. | Vienreiz lietojamie galda trauki un piederumi – kopā |  |  | X |  |
| 6.1. | plastmasa (izņemot polistirolu un bioplastmasu) |  |  |  |  |
| 6.2. | polistirols |  |  |  |  |
| 6.3. | bioplastmasa |  |  |  |  |
| 6.4. | metāla folijas |  |  |  |  |
| 6.5. | papīrs un kartons vai citas dabiskās šķiedras |  |  |  |  |
| 6.6. | koks |  |  |  |  |
| 7. | Akmeņogles, kokss, lignīts (brūnogles) – kopā |  |  |  |  |
| 7.1. | akmeņogles |  |  |  |  |
| 7.2. | kokss |  |  |  |  |
| 7.3. | lignīts (brūnogles) |  |  |  |  |
|  | | | | | |
| 8. | Radioaktīvās vielas\*\*\* – kopā | X | X | X |  |
| 8.1. |  |  |  |  |  |
| 8.2. |  |  |  |  |  |
| 8.3. |  |  |  |  |  |

Piezīmes.

1. \* Aprēķināto dabas resursu nodokli par iepakojumu no bioplastmasas un polistirola, kā arī par plastmasas maisiņiem, kuriem piemēro Dabas resursu nodokļa likuma 24. panta piektajā daļā noteiktā nodokļa likmes, norāda 5. punkta „Preču un izstrādājumu iepakojums – kopā” 6. ailē „Nodokļa summa (*euro*)”, neatšifrējot pa iepakojuma materiālu veidiem un iepakojuma veidiem.

2. \*\* Dabas resursu nodokļa likuma 4. panta piektajā daļā minētie plastmasas maisiņi.

3. \*\*\* Norāda radioaktīvās vielas nosaukumu un raksturojumu.”.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs